
IEKŠĒJĀS KĀRTĪBAS un DROŠĪBAS NOTEIKUMI

Vasaras diennakts nometnē „Reāls piedzīvojums” 

1. Respektēt un cienīt vienam otru, netraucēt citu darbošanos un naktsmieru. Radoši un aktīvi atpūsties, piedalīties visās aktivitātēs. 

2. Bez vadītāju atļaujas kategoriski aizliegts:

- atstāt nometnes teritoriju;

- atstāt nodarbību vietu;

3. Nometnes laikā jāievēro visus nometnes vadītāju norādījumus un rīkojumus - gan uzturoties nometnes teritorijā, gan tās apkārtnē.

4. Jāievēro drošības tehnika: 

- esi ļoti uzmanīgs lietojot asus priekšmetus, rūpējies par to, lai tava rīcība ar asiem priekšmetiem nenodarītu kādu ļaunumu ne sev , ne apkārtējiem;

- aizliegts lietot teltīs sērkociņus, dedzināt sveces;

- bez pieaugušā klātbūtnes neatrodies tiešā ūdens tilpņu tuvumā; 

5. Peldēties iet tikai nometnes personāla uzraudzībā, tam paredzētajā laikā un vietā. Ieiet ūdenī tikai ar pārinieku un iziet arī tikai ar pāri. Ūdenī negrūstīties, neraustīt un neslīcināt citus, netēlot, ka slīksti, nenirt, neņurkot, nelēkt „uz galviņas”
Pēc audzinātāja signāla uzreiz doties ārā no ūdens. Šī noteikuma pārkāpējiem jau pēc pirmās reizes jāatstāj nometni nesaņemot atpakaļ naudu.

6. Veselības un individuālu problēmu gadījumā nekavējoties vērsies pie kāda no nometnes vadītājiem,

 kā arī neparedzētu apstākļu gadījumā (traumu, saslimšanas, ugunsgrēka , u.t.t.), seko nometnes mediķa vai nometnes vadītāju norādījumiem.

7. Ja nepieciešams sniegt neatliekamu palīdzību (nopietna trauma, ugunsgrēks, u.tml.) nekavējoties izsauc attiecīgā dienesta speciālistus, izmantojot tos telefona numurus, kuri piestiprināti nometnes  sākumā norādītā vietā  nometnes teritorijā;

8. Vienmēr un visur ierasties laicīgi, nekavēties, neliekot uz sevi citiem gaidīt. Laikā ierodies uz visām nodarbībām un centies aktīvi tajās piedalīties. Ja ir kāds iemesls, kādēļ tā nerīkojies, obligāti jāinformē par to vadītāji.

9. Nometnes laikā kategoriski aizliegts lietot jebkādas apreibinošas vielas, alkoholu, narkotikas un  smēķēt.

10. Ievēro ceļu satiksmes noteikumus, virzoties pa apdzīvotām vietām un ceļiem;

11. Saudzīgi izturies pret apkārtējo dabu un nometnes teritorijā esošo inventāru; Nometnes telpās un teritorijā esošo inventāru nebojāt un bez vajadzības neaiztikt.

12. Neiesaisties sarunās un neseko svešu cilvēku norādījumiem, neglaudi svešus dzīvniekus, nelieto uzturā nezināmus augus;

13. Ievēro personīgo higiēnu, tīrību un kārtību (mazgāšanās no rīta un vakarā; roku mazgāšana pirms ēdienreizēm, apmeklējot tualetes (atstāj aiz sevis visu kārtībā!));

14. Seko līdz savai personīgo mantu  un apkārtējās vides kārtībai nometnes laikā;

15. Apzināti nenodari fiziskus un morālus kaitējumus nometnes dalībniekiem un vadītājiem;

16. Cieni citu nometnē esošo dalībnieku viedokli, intereses , personīgās lietas;

17. Pēc naktsmiera iestāšanās ievērojam klusumu.

18. Nometnes teritorijā esošā veikala Veikala apmeklējumi- “pusstunda sev” laikā. Nepirkt ātri bojājušos pārtiku, Čipsus, Colas, enerģijas dzērienus, alkoholiskos dzērienus, cigaretes lietot aizliegts!

19. Katram runāt, atbildēt un rūpēties pašam par sevi. Savu istabiņu un savu apkārtni – vienmēr uzturēt kārtībā. Nemest zemē atkritumus – tam paredzēti speciāli atkritumu spaiņi/maisi.

20. Klausīt savus vadītājus, instruktorus, pasniedzējus, trenerus, audzinātājus un citus nometnes darbiniekus.

21. Nekāpt pa logiem. Nemest pa logiem. 

22. Aizliegts apmeklēt nometnes teritorijā esošo māju un pirti.

23. Ārā ejot un mežā lietot cepuri vai lakatu.

24. Medikamentus bez nometnes vadītāja atļaujas nelietot, nesmēķēt, nelietot alkoholu, nelietot narkotikas un citas apreibinošas vielas t.sk. alu, sidru u.c. kokteiļus! Šī noteikuma pārkāpējiem jau pēc pirmās reizes jāatstāj nometni nesaņemot atpakaļ naudu.

25. Sliktas pašsajūtas gadījumā nekavējoties pateikt kādam no nometnes darbiniekiem.

26. Smēķēt tikai nozīmētajā smēķēšanas vietā- tikai tiem, kuriem ir vecāku atļauja anketā smēķēt.

27. Nometnes telpās un teritorijā NEaicināt svešas, nepiederošas personas bez vadītāja atļaujas.

28. Naudu (izņemot, atpakaļ ceļa naudu, ja vecāks vai aizbildnis ir ieplānojis bērna atgriešanos no nometnes mājās ar sabiedrisko transportu vai vecākam vai aizbildnim, neparedzētu apstākļu dēļ nav iespējas atbraukt pēc bērna nometnes noslēguma dienā), dārgmetālus, dārglietas, mobilos telefonus, portatīvos datorus, GPS,  u.c. vērtslietas neatstāt NAV ieteicams ņemt līdzi- drošības apsvērumu dēļ (dažādi nezināmi nometņotāji), Nometņu organizatori par šīm mantām atbildību neuzņemas.

29. Mājdzīvniekus- kaķus , suņus, zaķus u.c. Aizliegts nometnē ienest.

30. Neliet izlietnē makaronus, nemest podos daudz tualetes papīru, neravēt kaimiņu dārzos burkānus un ābolus, nebarot suņus.

31. Godprātīgi izpildīt nometnes programmu, izpilda dienas sadali, un ievērot nometnes “Kārtības noteikumus”!!!
PELDĒŠANĀS NOTEIKUMI:

1. Peldēšanās notiek stingrā vadītāju uzraudzībā, tam paredzētajos laikos;

2. Vienlaikus ūdenī nedrīkst atrasties vairāk par 10 nometnes dalībniekiem;

3. Stingri ievēro vadītāju dotos norādījumus;

4. Aizliegts peldēt tālāk par atļauto teritoriju;

5. Apzināti fiziski neaizskar, nekaitini un nenodari fiziskus kaitējumus citiem nometnes dalībniekiem peldēšanās laikā;

6. Iegūtas traumas gadījumā nekavējoties griezies pie nometnes mediķa vai vadītāja;

7. Apzināti nemaldini vadītājus ar viltus trauksmi.

Ar nometnes iekšējās kārtības un drošības noteikumiem iepazinos un apņemos tos pildīt:

Dalībnieka vārds, uzvārds:............................................................,paraksts...........................................

Datums:.........................................................................

